นายกฯไม่คิดปรับVAT
นายกฯไม่คิดปรับภาษีมูลค่าเพิ่มสั่งคลังศึกษาโครงสร้างภาษีคาดสิ้นปีมีความชัดเจนปัดเกี่ยวกับรัฐสวัสดิการ ด้านชวรัตน์สวนทางหนุนปรับเพิ่ม&nbsp;&nbsp;&nbsp;&nbsp;&nbsp;
12 ก.ค. 2553

นายกฯไม่คิดปรับภาษีมูลค่าเพิ่มสั่งคลังศึกษาโครงสร้างภาษีคาดสิ้นปีมีความชัดเจนปัดเกี่ยวกับรัฐสวัสดิการ ด้านชวรัตน์สวนทางหนุนปรับเพิ่ม      
นายอภิสิทธิ์ เวชชาชีวะ นายกรัฐมนตรี ยืนยันว่า ในช่วงนี้ไปจนถึงปีหน้ารัฐบาลยังไม่มีแนวคิดที่จะปรับขึ้นภาษีมูลค่าเพิ่ม(VAT) อย่างแน่นอน เนื่องจากเห็นว่าขณะนี้ยังอยู่ในช่วงการประคับประคองให้เศรษฐกิจฟื้นตัว 
ส่วนการปรับโครงสร้างภาษีนั้น ได้มีการหารือกับนายกรณ์ จาติกวณิช รมว.คลัง อยู่ตลอดเป็นระยะ ซึ่งคาดว่าน่าจะเห็นความชัดเจนได้ในช่วงปลายปีนี้ ซึ่งได้มอบหมายให้กระทรวงการคลังไปศึกษาแล้ว เพราะต้องการจะให้ฐานภาษีกว้างขึ้น แต่ยืนยันว่าสาเหตุของการปรับโครงสร้างภาษีไม่ใช่เพราะรองรับการที่รัฐบาลมีนโยบายรัฐสวัสดิการแต่อย่างใด
ขณะที่ นายชวรัตน์ ชาญวีรกูล รมว.มหาดไทย กล่าวว่าเห็นด้วยกับแนวทางการขึ้นภาษีมูลค่าเพิ่ม และปรับโครงสร้างภาษีทั้งระบบ หลังรัฐบาลออกมาเน้นนโยบายรัฐสวัสดิการ เพื่อให้เกิดความเป็นธรรมมีความสอดคล้องกับรายจ่ายภาครัฐที่เพิ่มขึ้น และไม่ให้กระทบต่อฐานะการเงินการคลังของรัฐบาล และถือเป็นการเก็บภาษีที่ได้ผลมากที่สุด และจะเป็นต้นทางในการพัฒนาเศรษฐกิจ ส่วนการขึ้นภาษีมูลค่าเพิ่มจะขึ้นที่เดียวให้ครบ10% หรือจะทยอย ปรับ ขึ้นอยู่กับดุลยพินิจของ นายกรณ์ จาติกวณิชย์ รมว.คลัง ที่จะต้องดูเรื่องความสมดุลระหว่างรายรับและรายจ่าย